《曾公卷育陈子南昭亭诗因次韵》
宋代·吴则礼

君不见唐时画马曹将军，肯道江都也绝伦。
又不见即今陈郎论句法，头头未背少陵人。
往时屡费曾郎酒，作意浇泼昭亭春。
一丘一壑正著相，慎勿来唤天公嗔。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。